runetrust/blame-folketinget-dk huggingface dataset:
Anders Kronborg (S), 2023-04-27:
Jeg er lige nødt til at gå tilbage i annalerne for at være hundrede procent sikker, men jeg synes at kunne huske, at den her praksis også blev udøvet, da SF havde et regeringsansvar.
Men jeg skal selvfølgelig lige tjekke det for at være hundrede procent sikker.
Mener ordføreren så, hvis jeg forstår det rigtigt, at vi bare skulle ignorere, at kommunerne rent faktisk har et merforbrug på 400 mio. kr. i forhold til den aftale, som er lavet?
Tak til ordføreren for at referere til undertegnede i sin tale, og det er jo rigtigt, at jeg havde lyst til at synge på talerstolen.
Nu har jeg lyst til at referere til et eventyr af H.C. Andersen, der hedder »Kejserens nye klæder«.
Der går kejseren rundt, og så er der et barn, der siger: Han har ikke noget tøj på.
Jeg føler faktisk lidt, at ordføreren er fuldstændig afklædt i den her debat.
Grunden til, at jeg går sådan lidt hårdt til værks her, er jo, at den her aftale er indgået den 21. januar 2022.
På det tidspunkt var hr. Hans Kristian Skibby en meget stor profil i Dansk Folkeparti.
Han var en indflydelsesrig herre, der både sad i Finansudvalget og i Skatteudvalget.
Hvis det er forkert, beklager jeg, men det var i hvert fald det, jeg kunne slå op i arkiverne.
I hvert fald var hr. Hans Kristian Skibby medlem af Dansk Folkeparti.
Hvad har ændret sig så fundamentalt, fra at hr. Hans Kristian Skibby dengang støttede den her aftale, til at han nu er lodret imod den?
Er det alene et partiskifte?
Sigurd Agersnap (SF), 2023-04-27:
Så er jeg blevet misforstået.
Jeg mener bestemt, at vi skal have en sikker hånd på rattet i dansk økonomi.
Det, jeg grundlæggende mener er udfordringen her, er, at man siger, at når kommunerne hæver skatten, skal der være en mekanisme i, at vi sænker bundskatten i Folketinget.
Det mener jeg ikke er en sikker hånd på rattet i dansk økonomi.
Når man ser kommuner over hele landet hæve skatten, er det, fordi der er et meget, meget voldsomt velfærdspres ude i kommunerne, og det, man kunne vælge at gøre i stedet, er, at man kunne sige: Nu skal der snart forhandles kommuneaftaler, så vi tager de her penge med til kommunerne i stedet for at sænke bundskatten.
Jeg er helt med på, at der har været en praksis, især fra Socialdemokratiets side, om, at der skulle være sådan en mekanisme, hvor man sænkede bundskatten, hvis kommunerne hævede skatten, men det mener jeg er et politisk valg, og det mener jeg godt vi kan diskutere, uden at man skal føle, at der bliver givet op i forhold til en sikker økonomisk politik.
Anders Kronborg (S), 2023-04-27:
En stærk økonomisk ansvarlighed er ligesom forudsætningen for at kunne lede Danmark og træde ind i en regering.
Kommuneskatten ser ud til at stige med næsten 400 mio. kr. i 2023, og jeg forstår, at ordføreren for SF mener, at vi nu skal til at fjerne den her sikre hånd på rattet i forhold til dansk økonomi.
Sigurd Agersnap (SF), 2023-04-27:
Det tager jeg gerne til mig.
Det ligger jo i udkanten af mine ordførerskaber, men vi vil gerne følge med, og det ved jeg at gode folk gør.
Peter Kofod (DF), 2023-04-27:
[Lydudfald]
… handler om lønåbenhed eksempelvis, når det handler om andre ting, andre delelementer på hele arbejdsmarkedsområdet, hele den her dagsorden, så er det jo rigtigt, at SF mener det samme, som mange af os andre gør, når det kommer til minimumslønninger, som jo klart vil være en torpedo direkte ind i siden på den danske model.
Jeg vil bare sådan i den korte spørgetid, jeg har her, opfordre ordføreren til at være opmærksom på de andre delelementer på det her område, som behandles i EU-systemet, for der synes jeg godt at man kunne tåle at SF var lige så principielle, som man er i forhold til minimumsløn.
Sigurd Agersnap (SF), 2023-04-27:
Altså, vi synes jo grundlæggende, at Danmark har en meget velfungerende arbejdsmarkedsmodel, også når man kigger på tværs af Europa.
Der kan man sige, at den danske model står stærkt, og at de nordiske modeller står stærkt.
Derfor har vi i SF også meget klart sagt, at EU ikke skal blande sig i den danske model, og at det er et nationalt anliggende.
Når man går ind og laver mindstelønsdirektiver, skal vi sikre, at det ikke påvirker den danske model.
Så for SF er det meget klart, at vi står der, hvor vi står vagt om den danske model, også i forhold til EU-systemet, og vi prøver jo også at inspirere andre lande og vores søsterpartier i andre lande til at styrke en tilsvarende model.
Hans Kristian Skibby (DD), 2023-04-27:
Jeg har bare lidt mere øje på, hvor pengene kommer fra, og det er måske lidt det, der er forskellen på en blå politiker og så en rød en af slagsen, som ordføreren selv er.
Sigurd Agersnap (SF), 2023-04-27:
Tak for det.
Men det har jo i høj grad også haft konsekvenser for danskere og danske lønmodtagere, som også har måttet spinke og spare.
Så vil ordføreren ikke uddybe, hvorfor han ikke synes, det er i orden at give et lidt højere fradrag til alle dem, der betaler til en fagforening og dermed også er med til at understøtte den danske model, men at det åbenbart er vigtigere ikke at tage pengene fra dansk erhvervsliv?
Hans Kristian Skibby (DD), 2023-04-27:
Jeg synes trods alt, det er bedre at skifte parti og gå til valg på sin egen politik, end det er at skifte politik, efter at man er blevet valgt for et parti.
Det er jo nogen, der bliver valgt for én politisk tilgang til tingene, og når de så får præsenteret en række ministerstole og alt muligt andet godt, ja, så mener man lige pludselig noget helt andet om landbrug, om fiskeri og om alt muligt andet.
Det må ordføreren og Venstre jo selv stå på mål for.
Sådan må vilkårene jo være i politik.
Jeg vil jo sige, at jeg ikke har skiftet parti.
Jeg har sådan set været løsgænger i 6 måneder, og så bliver der stiftet et parti i juni måned – det er mig bekendt efter den 21. januar, i hvert fald ifølge min kalender i Jylland – og så melder jeg mig ind i det nye parti og bliver valgt til Folketinget for det.
Så jeg kan ikke rigtig se, hvad det har med det at gøre.
Hvis ordføreren mener, at jeg har været medlem af Finansudvalget dengang, så må ordføreren jo kigge lidt bedre efter i de der annaler.
Torsten Schack Pedersen (V), 2023-04-27:
Jeg indrømmer jo gerne, at det her ikke er et lovforslag, jeg er superbegejstret for.
Det her lovforslag handler alene om at sætte skatten ned.
Men jeg synes bare, at man også lige må vedstå sig arv og gæld.
Altså, ordføreren var medlem af et parti, der indgik den her aftale i januar 2022, og jeg hørte ikke ordføreren sige, at han var uenig med sit parti i den beslutning, og det må man bare stå ved.
Så er det jo sådan lidt belejligt, at man så synes, at nu har man skiftet parti, og at så kan man tillade sig at mene alt muligt andet.
Men man må bare vedstå sig, hvad man har gjort.
Hans Kristian Skibby (DD), 2023-04-27:
Jeg var jo ikke ordfører på sagen – altså, herreste gud.
Og den blev behandlet på et gruppemøde i Dansk Folkeparti den dag, hvor jeg lå hjemme med corona.
Så meget kan jeg da huske.
Det var sådan set det sidste gruppemøde, vi havde, havde jeg nær sagt, inden jeg blev løsgænger her i Folketinget.
Men det kan jeg egentlig ikke se hvad har med den her lovbehandling at gøre, er jeg nødt til at sige til ordføreren.
Jeg hæfter mig ved, at der er sket mange ting i Danmark, også siden januar sidste år, og man lægger altså her en regning over på dansk landbrug og gartneri, og den er bl.a. baseret på, at der jo kom en invasion af Ukraine i februar sidste år, altså efter at den her aftale omkring finansiering blev indgået.
Så er det jo altså også sådan, at jeg er valgt her til Folketinget for et parti, der hedder Danmarksdemokraterne, som først blev stiftet den 23. juni 2022.
Så det er vel sådan set fair nok, at partiet har sin egen politik.
Vi er ikke sådan en copy-paste af et parti.
Det er Venstre jo åbenbart heller ikke, sådan som de har skiftet ham her efter valget.
Torsten Schack Pedersen (V), 2023-04-27:
Tak for det.
Jeg skal også bare vide, hvad ordføreren mente om aftalen, da den blev indgået.
Støttede ordføreren aftalen, da den blev indgået i januar 2022?
Hans Kristian Skibby (DD), 2023-04-27:
Jeg anerkender i hvert fald, at det er vigtigt, og hvis man skal betale sin a-kasse, er det også dejligt at have et arbejde.
Og jeg anerkender i hvert fald, at vi har 140.000 danske arbejdspladser enten direkte i eller tilknyttet den danske fødevareindustri og landbrug, og mange af de mennesker på de arbejdspladser er sikkert også medlem af en a-kasse og en fagforening.
Jeg tror, at mange af dem har en stor interesse i, at deres arbejdsgiver og deres virksomhed har det godt.
Det, der er sket efter den 21. januar sidste år, er jo, at der i februar bl.a. kom et angreb på Ukraine, som har gjort, at driftsregnskabet er blevet markant forværret i rigtig mange af de her virksomheder, både i gartneri- og landbrugserhvervet.
Derfor er det en forkert prioritering nu at lægge en ekstra regning hos dem ved at ødelægge deres muligheder for at bruge deres fradrag.
Anders Kronborg (S), 2023-04-27:
Det skal jeg gøre.
Så vil jeg bare spørge ordføreren, om ordføreren slet ikke anerkender, at det her faktisk kommer de danske lønmodtagere til gavn.
Sådan som jeg har forstået det, var en af intentionerne hos Danmarksdemokraterne også, om jeg så må sige, at være et parti for den lille mand, lønmodtageren osv.
Det her gavner da i høj grad pengepungen hos lønmodtageren, der melder sig ind i et fællesskab.
Peter Kofod (DF), 2023-04-27:
Jeg har et spørgsmål, der handler om den danske model, som ordføreren jo roste i sin ordførertale, og det handler om det paradoks, som jeg synes det er, at SF jo på den ene side med næb og klør forsvarer den danske model – og ros for det – mens vi på den anden side samtidig ser en enorm udvikling af hele den her regulering på EU-niveau, hvor det, hvis EU får mere indflydelse, det vil mindske det rum, som arbejdsmarkedets parter har for at forhandle sig frem til forskellige ting og sager.
Jeg er lidt bekymret for, at SF er mægtig optaget af det her i Danmark – og det er dejligt – men i virkeligheden støtter den regulering på EU-niveau.
Jeg ved godt, at det måske falder lidt væk fra emnet, vi diskuterer her, men hvis formanden vil tillade det, kunne jeg da godt tænke mig at få en refleksion fra ordføreren over det, jeg vil kalde et paradoks fra SF's side.
Anders Kronborg (S), 2023-04-27:
Så selvfølgelig er der også nogle finansieringskilder i forhold til det her forslag.
Jeg siger her fuldstændig klart og tydeligt, at vi synes, det her er godt for Danmark; vi synes, det er godt for organiseringen på det danske arbejdsmarked; vi synes, det styrker den danske model.
Og det synes vi også er vigtigt at vi får bidraget til.
Hans Kristian Skibby (DD), 2023-04-27:
Er ordføreren ikke enig i, at det her forslag handler om at ændre på afskrivningsreglerne for dansk landbrug og gartnerierhverv, så man lægger en yderligere regning hos dansk landbrug og danske fødevarevirksomheder og hos gartnerierne, som jo i forvejen har slåsset på grund af stigende energipriser og alt muligt?
Der er virksomheder, der lukker.
Og så siger ordføreren, at det her kun handler om arbejdsmarkedets parter og arbejdstagerrettigheder.
Vil ordføreren ikke venligst anerkende, at det her også drejer sig om, hvor pengene kommer fra?
Anders Kronborg (S), 2023-04-27:
Jeg skal skåne spørgeren for at høre mig synge.
Jeg kan synge én stemme, og den er falsk, så jeg kan berolige spørgeren med, at det vil jeg ikke gøre her.
Men jeg vil bare sige: Helt ærligt, så handler det her om at give nogle hårdtarbejdende danskere, der melder sig ind i et fællesskab på arbejdsmarkedet – som vi har haft siden septemberforliget – og bidrager til stabiliteten, en lille skattelettelse, for at de kan være medlem af det her fællesskab.
Og det synes jeg faktisk, også med den prisudvikling, som vi ser, er ganske rimeligt.
Hans Kristian Skibby (DD), 2023-04-27:
Tak for ordet.
Jeg håber naturligvis, at hr. Anders Kronborg er så musikalsk, at når han nu nærmest begynder at synge »Sikken dejlig dag det er i dag«, som i øvrigt er en ganske glimrende sang – den synger vi også selv tit derhjemme – så også kender sangen »Hvem skal nu betale, hvem har råd til mere?«.
Rasmus Jarlov (KF), 2023-04-27:
Det er jo nærmest komisk at stå og påstå, at Venstre støtter det her lovforslag.
Venstre stemmer for, fordi de har fået nogle ministerposter som betaling for at stemme for.
Det har jo ikke noget at gøre med, at Venstre går ind for forslaget.
Det kunne være rigtig lækkert, hvis hr. Anders Kronborg ville forholde sig til det spørgsmål og ikke tale udenom med alle mulige undskyldninger for, hvorfor man gør det.
Anders Kronborg (S), 2023-04-27:
Jeg synes, at debatten nu kommer ned på sådan et lidt lavt niveau, for det her handler jo om at styrke den danske model samlet set.
Arbejdsgivere har interesse i, at der er en høj organisering på arbejdsmarkedet.
Det har lønmodtagere også, og gennem kollektive overenskomster forbedrer man forholdene på arbejdsmarkedet.
Det synes jeg sådan set både er en god værdi, men også noget, vi i Danmark har pralet af, når vi snakker med andre lande om, at vi i Danmark har en dansk model, hvor man kan samarbejde på arbejdsmarkedet.
Det er den, vi styrker, med det her lovforslag.
Og til hr. Rasmus Jarlov vil jeg så sige, at jeg jo er utrolig glad for, at jeg, når han kommer med de påstande, så bare herfra kan sige: Det her lovforslag er der bred opbakning til, både i den venstre del af salen og i den højre del af salen.
Jeg ved, at Dansk Folkeparti er en del af den oprindelige aftale, og også et parti som Venstre, Danmarks Liberale Parti, støtter op om det her lovforslag.
Rasmus Jarlov (KF), 2023-04-27:
Jeg tror ikke, at jeg lige kan huske, at jeg har set et klarere eksempel på nepotisme end det lovforslag, som vi behandler i dag.
Den regeringsmagt bruger Socialdemokratiet så til at sørge for at skattebegunstige, at man køber et medlemskab hos de her fagforeninger, og at der dermed bliver større mulighed for at give den her økonomiske støtte til Socialdemokratiet.
Kan Socialdemokratiet på nogen måde se, at det ser en lille smule uheldigt ud, at man på den måde bruger regeringsmagten så direkte til at tilgodese sine egne sponsorer?
Anders Kronborg (S), 2023-04-27:
Dem, vi giver en skattelettelse med det her lovforslag, er de personer på arbejdsmarkedet, som melder sig ind i en fagforening, og når man melder sig ind i en fagforening på det danske arbejdsmarked, synes jeg også, man bidrager til et stabilt arbejdsmarked i Danmark.
Så det synes jeg, modsat ordføreren, er helt rimeligt.
Hans Kristian Skibby (DD), 2023-04-27:
Det var jo ikke overraskende, at ordføreren brugte ordet kompromis 23 gange.
Ej, jeg talte dem ikke; det kan være, at jeg overdriver lidt.
Men jeg tror faktisk, hvis jeg skal være helt ærlig – og det må ordføreren jo så selv retfærdiggøre og svare på – at det her var en af de rigtig svære taler for ordføreren og en svær ting at være ordfører på.
Altså, det er jo ikke et kompromis, vi er ude i her.
Det er et totalt nederlag for partiet Venstre.
Man går ind og lægger en kæmperegning på og vil ændre på afskrivningsreglerne for dansk landbrug og dansk gartneri, og så giver man det hele til den røde fagbevægelse.
Så kommer man godt nok og siger, at det her med generationsskifte, beskatning osv. er ting, der nok ville komme alligevel.
Altså, det er jo ikke det, der er tilfældet her.
Det vil jeg have ordføreren til ligesom at bekræfte.
Det er jo ikke et kompromis, det er en falliterklæring.
Mohammad Rona (M), 2023-04-27:
Tak for det.
I dag behandler vi L 76, som er en udmøntning af elementer i aftaler indgået i den foregående regeringsperiode mellem den daværende regering og en række partier i Folketinget.
Helt konkret indebærer lovforslaget følgende tre elementer: en ændring af fradragsretten for private lønforsikringer, således at det er betinget, at man årligt indbetaler 1.300 kr. i a-kassebidrag, en forhøjelse af det maksimale fradrag for fagforeningskontingentet for 2024 fra 6.000 til 7.000 kr. og til sidst en nedsættelse af bundskatten med 0,03 procentpoint for at kompensere borgerne for de kommunale skattestigninger.
Jeg vil ikke gå i dybden med alle elementer.
Jeg synes, det har været forklaret ret fint her i dag indtil videre, men jeg vil lægge særlig vægt på forslagets sidste element i forhold til en nedsættelse af bundskatten med de 0,03 procentpoint, som vi er glade for.
Det skyldes, at den del af lovforslaget er med til at sikre, at det ikke skal være dyrere at være borger i Danmark, hvilket vi mener er vigtigt for konkurrenceevnen i Danmark.
Derfor støtter vi op.
Torsten Schack Pedersen (V), 2023-04-27:
Det synes jeg ikke skal have lov at stå uimodsagt.
Jeg synes, det er for plat at sige, at Venstre fik nogle ministerposter, og at så var alt godt.
Nej, vi fik politiske indrømmelser, som jeg glæder mig til bliver ført ud i livet.
Noget har vi allerede ført ud i livet, nemlig med ophævelsen af tvangsfordelingen af gymnasieelever.
Og ja, så kommer der skattelettelser, og hr. Rasmus Jarlov må have lidt mere tålmodighed, i forhold til hvornår der kommer en dato på.
Rasmus Jarlov (KF), 2023-04-27:
Lad mig lige minde om, at det er ordføreren, der er i gang med at fremlægge Venstres politik.
Jeg stillede nogle spørgsmål til Venstres position, og det ville være rigtig fint, hvis Venstre ville svare på dem.
Det, jeg spurgte om, var: Hvornår kommer de her skattelettelser, som Venstre siger er det, der har gjort, at det har været værd at bryde alle løfter til vælgerne og gøre det stik modsatte af, hvad man lovede vælgerne at gøre før valget, for at få de her ministerposter?
Hvornår kommer skattelettelserne?
Torsten Schack Pedersen (V), 2023-04-27:
Jeg er nødt til at anholde, at det er på grund af ministerposter, at Venstre er gået i regering.
Jeg synes simpelt hen, at det er for lavt.
Vi sad i ugevis og forhandlede, og Det Konservative Folkeparti sad med til forhandlingerne, så hvis det havde været så fuldstændig fraværende en mulighed for Det Konservative Folkeparti at se en regering hen over midten, hvad lavede man så i de forhandlinger?
Det må da være, fordi man mente, at det kunne være en mulighed.
Jeg indrømmer gerne, at min fantasi ikke rakte til det før valget.
Jeg troede ikke på, at det var en mulighed, men jeg tog fejl, og det må man jo indrømme når man gør, for statsministeren mente det, da hun sagde, at hun ønskede en regering hen over midten.
Det gjorde vi så op med os selv i Venstre, altså om vi så ville bruge vores mandater til at levere resultater, der trækker Danmark i den rigtige retning, eller om vi ville sætte os over i hjørnet, lægge armene over kors og så sige: Vi får i hvert fald ikke beskidte fingre, men så er det Enhedslistens hovedbestyrelse, der er de afgørende mandater for udviklingen i dansk politik.
Det valg har jeg det sådan set godt med vi traf.
Rasmus Jarlov (KF), 2023-04-27:
Jeg synes, det er ærlig snak, at ordføreren erkender, at her stemmer Venstre for noget, som Venstre ikke går ind for, fordi det er prisen for, at Venstre har kunnet få ministerposter i regeringen.
Det er jo, som det er.
Det er en byttehandel, som vi ikke forstår hos De Konservative, altså at man vil sluge så mange kameler og få så lidt for det.
Men vi må konstatere, at kameler i hvert fald ikke ser ud til at fede, for ordføreren holder sig jo stadig fint i forhold til alle de kameler, han har slugt.
Men når nu hr. Torsten Schack Pedersen siger, at det, Venstre har fået for det her ud over det primære, nemlig ministerposterne, er, at Venstre i regeringsgrundlaget har fået lovning på nogle skattelettelser, kunne jeg godt tænke mig at vide, hvornår de kommer, for det er der jo ikke blevet sat en dato på endnu, og det her bliver implementeret nu.
Så har Venstre fået nogle fugle på taget, og risikerer skattelettelserne måske først at komme om mange år, eller hvornår kommer de skattelettelser?
Torsten Schack Pedersen (V), 2023-04-27:
Lovforslaget, vi behandler nu, handler om at sætte skatten ned.
Jeg må bare sige, at den indignation, der kommer fra hr. Hans Kristian Skibby, var der ikke, da man indgik aftalen.
Alt det, der nu er dårligt, var fantastisk dengang, og det synes jeg helt ærligt at man må stå ved.
Det bliver altså en kende for let, hvis man kan glæde sig over en aftale den ene dag og man så 6 måneder senere kan synes, det er helt forfærdeligt.
Hans Kristian Skibby (DD), 2023-04-27:
Man skal jo altid have de historiske briller på, men mig bekendt har der været et folketingsvalg.
Mig bekendt havde jeg været løsgænger her i Folketinget i over 6 måneder før valget, og mig bekendt er jeg valgt for et andet parti, ovenikøbet med flere stemmer end i forrige valgperiode.
Så det, som ordføreren begiver sig ud i, synes jeg er sådan lige vidtløftigt nok.
Jeg tager sådan set udgangspunkt i den her aftale, som i øvrigt er en aftale, som er baseret på tre forskellige aftaler.
Det skal vi lige huske at have med.
Det er også derfor, det hele rykkes et år kalendermæssigt.
Det er jo, fordi noget af det var nogen med i og nogle ting var andre ikke med i.
Men det ændrer ikke på, at partiet Venstre er fuldstændig, totalt galt afmarcheret i forhold til nu at gå ind og lave en model, hvor man tager pengene ud af dansk landbrug og dansk gartneri, og det må ordføreren forholde sig til.
Torsten Schack Pedersen (V), 2023-04-27:
Det er mig helt ubegribeligt, at Danmarksdemokraternes ordfører kan stå og tage så skarpt afstand fra en aftale, han selv var med i.
Nu har ordføreren skiftet parti, og så trækker han en fribillet.
Helt ærligt synes jeg godt nok det fortjener lige at blive udstillet.
Hr. Hans Kristian Skibby var medlem af Dansk Folkeparti, da Dansk Folkeparti indgik den her aftale, og det løber man fra nu.
Jeg indrømmer gerne, at det her er jeg ikke begejstret for, men jeg nævner jo også, hvad jeg har fået i stedet for som en del af den samlede regeringspakke, og det vil jeg gerne måles på.
Men der må være grænser for hykleriet.
Mohammad Rona (M), 2023-04-27:
Tak for ordet.
Først og fremmest vil jeg gerne takke forslagsstillerne for at fremsætte dette beslutningsforslag, der handler om at sikre, at Danmark ikke inddrager eller nægter at forlænge opholdstilladelser for flygtninge, hvis der for tiden ikke gennemføres tvangsudsendelser til deres hjemland.
Helt konkret betyder det, at man vil undgå at sende flygtninge unødvendigt på udrejsecenter.
I regeringen og i Moderaterne går vi ind for en stram udlændingepolitik, hvor der er styr på antallet af flygtninge og indvandrere, som kommer til Danmark.
Det betyder kort sagt, at man som udgangspunkt skal tilbage til hjemlandet, hvis det vurderes af myndighederne.
Regeringen har ingen intentioner om at indgå en aftale med f.eks. Assadregimet eller med Taleban i Afghanistan, så derfor kan vi ikke udsende nogen til hverken Syrien eller Afghanistan.
Derfor kan vi i Moderaterne heller ikke støtte op om dette beslutningsforslag om automatisk at sikre en forlængelse af en opholdstilladelse, fordi man ikke kan tvangsudsendes til sit hjemland på det pågældende tidspunkt.
Tak for ordet.
Sigurd Agersnap (SF), 2023-04-28:
Det er til kommentaren om, at aftalepartierne bør være klar over, hvad de har aftalt.
Så må man jo nogle gange holde sig til det skriftlige, og hvad der står i de forskellige økonomiske oversigter, og der står netop ikke, at der er noget provenu for staten ved det her.
Så for os, der ikke har siddet i lokalet eller kun har været med sporadisk, er det jo svært at udtale os om andet, end hvad der i hvert fald ligger som tekst.
Og af det, der ligger som tekst, fremgår det, at der ikke er noget provenu for statskassen.
For det er jo rigtigt, at når man giver en huslejenedsættelse, kan det godt være, at den skal modregnes i boligstøtten, men vi kunne jo godt beslutte her, at det provenu førte vi tilbage til Landsbyggefonden.
Kunne Venstre ikke se sig selv i det?
Heidi Bank (V), 2023-04-28:
Jamen det er jo en naturlig konsekvens af, at lejeniveauet bliver nedsat for nogle af de her lejere.
Så det er jo en naturlig konsekvens af det.
Og derfor er det jo også noget, man må forvente at de partier, der har indgået den her aftale, har været klar over.